नेशनल डेस्क। दिल्ली की नई पहचान बना वजीराबाद स्थित सिग्नेचर ब्रिज पर लोग जानलेवा सेल्फी लेते नजर आए हैं। इतना ही नहीं यहां खतरनाक स्टंट करने का भी खुलासा हुआ है। लोग कार पर लटक कर सेल्फी ले रहे हैं तो कार के ऊपर चढ़ कर भी। सिग्नेचर ब्रिज टूरिस्ट स्पॉट बनकर जरूर उभरा है, लेकिन यहां की ट्रैफिक व्यवस्था से लेकर साफ-सफाई और सुरक्षा व्‍यवस्‍था पर सवालिया निशान लग रहे हैं। उद्घाटन के बाद से ही गंदगी की मार पड़ने लगी है।